CKงานในมือสูง-ลุ้นได้งานใหม่เพิ่มคำแนะนำซื้อราคาเป้าหมาย33บาท
บล.ดีบีเอส วิคเคอร์ส ระบุในบทวิเคราะห์วันนี้ (17 เม.ย.58) ว่า บริษัท ช.การช่าง จำกัด (มหาชน) หรือ CK ปัจจุบันประมาณการรายได้ปี 58 ที่ 34 พันล้านบาท ได้ถูกรับประกันด้วยงานก่อสร้างในมือ (Backlog) ที่ 100% แล้ว จึงถือว่ามีโอกาสที่จะทำได้ตามประมาณการสูงมาก ทั้งนี้บริษัทมี Backlog ในมือที่ 93.6 พันล้านบาท
17 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (17 เม.ย.58) ว่า บริษัท ช.การช่าง จำกัด (มหาชน) หรือ CK ปัจจุบันประมาณการรายได้ปี 58 ที่ 34 พันล้านบาท ได้ถูกรับประกันด้วยงานก่อสร้างในมือ (Backlog) ที่ 100% แล้ว จึงถือว่ามีโอกาสที่จะทำได้ตามประมาณการสูงมาก ทั้งนี้บริษัทมี Backlog ในมือที่ 93.6 พันล้านบาท
คาดว่าบริษัทจะสามารถบริหารให้อัตรากำไรมีเสถียรภาพได้ เพราะมีแนวโน้มสัดส่วนค่าใช้จ่ายขาย-บริหารจะลดลง ประมาณ 430 bps เป็น 4.1% ซึ่งในงวดไตรมาส4/57 ก็ทำได้แล้ว ขณะที่อัตรากำไรขั้นต้นอยู่ในช่วง 8-10% และต้นทุนวัสดุก่อสร้างมีเสถียรภาพ
มีงานก่อสร้างมูลค่า 19.7 พันล้านบาท ที่จะลงนามในสัญญาใหญ่ที่สุดคือ เขื่อนน้ำบากที่มูลค่า 17 พันล้านบาท และมีศักยภาพสูงจากโอกาสที่จะได้รับงานขนาดใหญ่ทั้งภาครัฐและเอกชนที่จะมีออกมาเป็นจำนวนมากในปีนี้ โดยเราคาดว่าปีนี้ CK จะประมูลงานได้ที่ 40 พันล้านบาท แนะนำซื้อ และประเมินราคาพื้นฐานไว้ที่ 33.00 บาท ด้วยวิธี sum-of-parts